AFRIKAANSE OPSOMMING: Die doel van die studie was om vas the stelof daar enigsins 'n verband bestaan tussen bepaalde omgewingsfaktore verwant aan die lewensomstandighede van swart gesinne in 'n informele nedersetting in the Helderberg-kom en spesifieke konflik strategieë deur hulle gebruik. Die navorsing hipotese spruit voort uit misdaad statistiek oor die afgelope vyf jaar vir die Helderberg-kom, wat oor die algemeen 'n hoë misdaadaanmeldingsyfer vertoon vir informele en lae-koste behuising areas in vergeleke met meer gegoede areas in die kom (CIAC, 2000). Die bepaling of daar wel 'n verband bestaan, het ten doelom besluitmakers binne plaaslike owerhede te assisteer om fondse tot hul beskikking, meer effektief aan te wend om misdaad verder te bekamp en die gemeenskap te beveilig. Die bepaling van die teenwoordigheid van omgewingsfaktore binne die gemeenskap, is gedoen deur middel van 'n semi-gestruktureerde vraelys wat deur die skrywer ontwikkel is; om vas te stel welke konflik strategieë meerendeels deur gesinne gebruik word in dié informele nedersetting, is gebruik gemaak van die Conflict Tactic Scales (CTS) soos ontwikkel deur Straus (1979). Vyftig gesinne (twee lede per gesin) het deelgeneem aan die studie met die voorwaarde dat een van die lede van die gesin 'n adolessent tussen 12 en 17 moes wees. Die enigste beduidenswaardige verband wat verkry is, was tussen die omgewingsfaktor - opvoedingspeil, en die konflik strategie - fisiese aanranding tussen eggenote. Dit dui daarop dat met toenemende onderrig, verhoog 'n mens se gewaarwordig en word 'n mens bemagtig om 'n standpunt in te neem teen geweld in die huis. Sekere redes word aangevoer gegee die feit dat geen ander beduidende verbande voortgespruit het uit die studie nie en voorstelle vir verder navorsing in dié veld word gegee.